Diari Oficial de la Generalitat Valenciana


Sumari del DOGV 3291, del 22-07-1998 (1998/5587)

Notificació de la proposta de resolució de l'instructor de l'expedient sancionador nº 696.
------------------------------------------------------------------------------------------

### Dades del document

Número de DOGV
:   3291

Data del DOGV
:   22-07-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/5587


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la proposta de resolució de l'instructor de l'expedient sancionador nº 696. [1998/X5587]
  
No havent pogut notificar en el domicili conegut per aquesta administració, la proposta de resolució de l'instructor de l'expedient sancionador núm. 696, de data 27 d'octubre de 1997, per la qual es proposa declarar la senyora Regine Helene Ida responsable d'infracció de la Llei de Costes, d'acord amb el que estableix l'article 59.4 de la Llei 30/92, de 26 de novembre, es fa públic el text íntegre de la citada resolució perquè aquest anunci servesca de notificació a l'interessat.
  
«Proposta de resolució que formula el senyor José Luis Martínez Zahonero, instructor de l'expedient sancionador que se segueix contra la senyora Regine Helene Ida i el senyor Andrés Altabas Ibáñez, per realització d'obres en zona de servitud de protecció sense autorització administrativa.
  
D'acord amb el que disposa l'article 18 del Reial Decret 1398/93, de 4 d'agost pel qual s'aprova el Reglament de procediment per a l'exercici de la potestat sancionadora, formule aquesta proposta de resolució que base en els fets següents:
  
Primer
  
Amb data 27 de maig de 1997, el sotssecretari d'Obres Públiques, va dictar resolució d'incoació d'aquest procediment sancionador. Resolució que va ser notificada als inculpats, com també el corresponent plec de càrrecs.
  
Segon
  
Amb data 16 de juny de 1997, el senyor Andrés Altabas Ibáñez formula al·legacions en les quals manifesta que va ser contractat per la senyora Regine Helene Ida per a la realització de les obres, segons el pressupost que adjunta, i en el qual es feia constar expressament l'obligació per part de la propietària de la parcel·la i xalet d'aconseguir els permisos d'obra oportuns, per la qual cosa entén que manca de responsabilitat.
  
Tercer
  
D'acord amb el que actua en el procediment es declaren fets provats els següents:
  
Que en la parcel·la situada entre les fites 113 i 115 del tram de costa, límit província Tarragona-Barranc Triador, en el terme municipal de Vinaròs s'estan realitzant obres consistents en: canvi de set finestrals; instal·lació de sistema de calefacció i dipòsit de gasoil; canvi de pis; emblanquinat i pintura de parets; situació de coberta plana per inclinada de teula aràbiga; construcció de barbacoa i casetes per a dipòsit de gasoil i bomba de piscina; revestiment de barrera de tancament de la parcel·la mitjançant pedra natural, i l'altura mitjana de la barrera és d'1,40 m.
  
Que aquesta parcel·la està afectada per la zona de servitud de protecció del domini públic maritimoterrestre.
  
Que no té autorització administrativa per a la realització d'aquestes obres.
  
Quart
  
Les al·legacions formulades pel senyor Andrés Altabas Ibáñez en res alteren els fets ni els fonaments de dret que serveixen de base per a la incoació i seguiment de l'expedient sancionador, ja que es tracta d'obres que afecten la zona de servitud de protecció de la Llei de Costes, per a la realització de la qual és necessària l'autorització de l'administració autonòmica, en virtut del que disposa l'article 48 del Reglament de Costes.
  
Respecte de la responsabilitat de la infracció comesa, cal significar que són responsables en concepte d'autor per ministeri de la llei tant la promotora de l'activitat, la senyora Regine Helene Ida, com l'empresari que l'executa el senyor Andrés Altabas Ibáñez, perquè així ho disposa l'article 93 de la Llei de Costes i l'article 177.1.b) del seu Reglament.
  
A la indicada infracció li correspon una sanció del 25% del valor de les obres, conforme al que disposa l'article 183.b) del Reglament de Costes. El valor de les obres que s'executen, segons el pressupost que presenta el contractista és de tres milions cent mil pessetes (3.100.000 PTA), i no s'hi inclouen les partides referides a la construcció de la barbacoa, substitució de la coberta plana per coberta inclinada de teula aràbiga (30% de pendent) sobre envanets de sostremort, i revestiment de barrera de tancament de parcel·la. En conseqüència, el valor total estimat per aquesta administració de les obres realment executades és de cinc milions trenta tres mil cent cinquanta-set pessetes (5.033.157 PTA) per la qual cosa la sanció a imposar és d'un milió dues-centes cinquanta-vuit mil dues-centes vuitanta-nou pessetes (1.258.289 PTA).
  
Dels fets indicats són responsables la senyora Regine Helene Ida Schultz i el senyor Andrés Altabas Ibáñez.
  
En conseqüència aquest instructor proposa:
  
1r) Declarar responsable de la infracció de la Llei de Costes tipificada en l'article 174 i 175.2 e) del Reglament de Costes la senyora Regine Helene Ida Schultz i el senyor Andrés Altabas Ibáñez.
  
2n) Imposar a la senyora Regine Helene Ida Schultz i al senyor Andrés Altabas Ibáñez, amb caràcter solidari, una sanció consistent en una multa d'1.258.289 pessetes.
  
València, 27 d'octubre de 1997.- L'instructor de l'expedient: José Luís Martínez Zahonero?.
  
València, 19 de juny de 1998.- El secretari general: Antonio Rodríguez Barberá.
  
Agència Tributària. Delegació de Castelló